open-index/open-wikipedia-markdown huggingface dataset:
גביע דייוויס 1959

**[[גביע דייוויס]] 1959** הייתה התחרות ה-48 במניין מאז ייסוד התחרות.

מחזיקי הגביע היו נציגי ארצות הברית ומשחק הגמר נערך בפורסט הילס, קווינס, ארצות הברית. לתחרות נרשמו 42 נבחרות שחולקו ל-3 בתים- "בית אמריקה", "בית אירופה" ו"בית המזרח". בין מנצחי הבתים נערכו משחקים על הזכות להתמודד עם מחזיקת הגביע על התואר.

המשחק על התואר נערך ב-31-28 באוגוסט 1959 בפורסט הילס, קווינס, ארצות הברית. נבחרת אוסטרליה ניצחה את נבחרת ארצות הברית עם תוצאה 2:3. בכך נבחרת אוסטרליה זכתה בתואר בפעם ה-15 בסך הכל.

## משחקי פלייאוף
### בית אמריקה
הבית כלל 6 נבחרות כולל אוסטרליה. הנבחרות חולקו לתת-הבית הצפוני ותת-הבית הדרומי.

בתת-הבית הצפוני המשחקים נערכו במהלך חודש יולי.

בתת-הבית הדרומי נבחרת ארגנטינה ניצחה בניצחון טכני את נבחרת ונצואלה ונבחרת קובה ניצחה את נבחרת האיים הקריביים 4:0. ארגנטינה לא התייצבה למשחק מול קובה ובהתאם לכך, קובה עלתה למשחק מול נבחרת אוסטרליה והפסידה עם התוצאה 5:0.

### בית אירופה
הבית כלל 27 קבוצות, כולל ברזיל, קולומביה, צ'ילה, לבנון, מצרים, דרום אפריקה, ניו זילנד וישראל. לאחר משחקים מוקדמים החלו משחקי רבע הגמר.

### בית המזרח
הבית כלל 8 נבחרות. 

### משחקים בין מנצחי הבתים
המשחקים נערכו במהלך אוגוסט 1959 בארצות הברית

### משחק על התואר

## ישראל בגביע דייוויס
בשנת 1959 נבחרת ישראל שובצה בבית אירופה ושיחקה נגד נבחרת שווייץ. לראשונה המשחק של גביע דייוויס נערך בתל אביב.

## קישורים חיצוניים

* נתונים על התחרות

קטגוריה:תחרויות טניס ב-1959
1959
1959
1959
1959
1959
1959
1959
1959
1959
1959
1959
1959
1959
לילה מוטרף במוזיאון 3: סוד הקבר

**לילה מוטרף במוזיאון: סוד הקבר** (באנגלית: **Night at the Museum: Secret of the Tomb**) הוא סרט הרפתקאות קומי אמריקאי משנת 2014, שבוים על ידי שון לוי. זהו סרט המשך לסרטים: לילה מוטרף במוזיאון ולילה מוטרף במוזיאון 2. הסרט הוקדש לזכרם של רובין ויליאמס ומיקי רוני שנפטרו לפני הפצת הסרט.

## תקציר העלילה
בשנת 1938 במצרים, צוות של ארכאולוגים חופרים בקבר ומנסים לגלות חפץ יקר ערך. ילד קטן נפל לתוכו וקרא לאביו ולשאר הצוות, והם גילו שזה הלוח של אחמנרע. המקומיים שחיו במקום הסבירו להם שאם הם יסירו את הלוח אז "הסוף עוד יבוא".

כיום בניו יורק, שומר הלילה לארי דיילי וחבריו המוצגים של המוזיאון האמריקאי לתולדות הטבע, אשר קמים לתחיה כל לילה, מגישים את הפתיחה מחדש של הפלנטריום. למוזיאון יש איש קדמון חדש משעווה בשם "לאא" המזכיר את לארי. אחמנרע מראה ללארי שהלוח נעשה ירוק כהה, דבר שהשפיע על כל המוצגים אשר השתגעו והבהילו את כל המבקרים. לארי כעס על המוצגים וחזר הביתה כדי למצוא את ניקי עורך מסיבה.

למחרת לארי מצא כי שומר הלילה לשעבר ססיל פרדריקס היה הילד שגילה את הלוח ב-1938. לארי נפגש עם ססיל וסיפר לו על מה שקורה ללוח. ססיל הבין כי המקומיים הזהירו אותו ש"הסוף עוד יבוא" אומר שהקסם של הלוח עומד להתפוגג. הוא סיפר גם שההורים של אחמנרע נשלחו למוזיאון הבריטי. לארי, הבין כי אחמנרע סיפר לו שאביו יודע את סודות הלוח, הבין שהוא חייב לדבר איתם. אז הוא ביקש מד"ר מקפי לקחת את אחמנרע ואת הלוח ללונדון, אף על פי שד"ר מקפי כבר לא מנהל המוזיאון. הוא ויתר והסכים לבקשתו של לארי והעמיד פנים שהוא עדיין המנהל.

בעקבות זאת, נסעו לארי דיילי וחבריו הפסלים אל המוזיאון להיסטוריה של הטבע בלונדון על מנת להשיב את הקסם אל הלוח, שם הם פוגשים את שומרת המוזיאון טילי ועוד מוצגים נוספים כגון: סר לנסלוט שבא לעזרתם אחרי שנלחמו במפלצת ענקית, כמו כן הם פגשו את ההורים של אחמנרע שהבהירו להם שללוח יש את הכוח של ח'ונסו ואור של ירח מלא יכול להחזיר את הקסם ללוח. לרוע המזל, סר לנסלוט גונב את הלוח ולארי והמוצגים רודפים אחריו עם לגג התיאטרון, שם היה הירח המלא אבל הלוח נעשה ירוק לגמרי וכל המוצגים מלבד לנסלוט קפאו, לאחר שהבין שהקוף קפא, פתח לנסלוט את ליבו והביא ללארי את הלוח, לארי הפך את הלוח בחזרה לזהב והחיה מחדש את כל המוצגים. לאחר המקרים החליטו כל המוצגים שאחמנרע והלוח שלו יישארו בלונדון. ולאחר מכן הוא פגש את המוצג "לאא" יחד עם טילי וסיפר לטילי ש"החל ממחר תהיה לה העבודה הכי מדהימה בעולם".

לאחר שנפרד מהמוצגים, החליט לארי לקחת את האשמה, התפטר מעבודתו, הפך למורה במכללה, והחזיר את ד"ר מקפי. לאחר 3 שנים, טילי קפצה לביקור במוזיאון והראתה לד"ר מקפי את הלוח ואת המוצגים שקמים לתחיה, ולארי הסתכל מחוץ למוזיאון וחייך.

## צוות השחקנים

## ראו גם
* לילה מוטרף במוזיאון
* לילה מוטרף במוזיאון 2

## קישורים חיצוניים

* 

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 2014
קטגוריה:סרטי קומדיה
קטגוריה:סרטים אמריקאיים
קטגוריה:סרטי פוקס המאה ה-20
קטגוריה:סרטי הרפתקאות
קטגוריה:סרטי פנטזיה
קטגוריה:סרטי המשך אמריקאיים
קטגוריה:המוזיאון הבריטי
קטגוריה:לילה מוטרף במוזיאון
קטגוריה:סרטים עם מוזיקה מאת אלן סילבסטרי
טיפשים בלי הפסקה 2

**טיפשים בלי הפסקה 2** (באנגלית: **Dumb and Dumber To**) הוא סרט קומדיה אמריקאי משנת 2014 אותו ביימו האחים פארלי. זהו סרט המשך של "טיפשים בלי הפסקה". הסרט יצא לאקרנים ב-14 בנובמבר 2014, ודורג בראש טבלת שוברי הקופות בארצות הברית, לאחר שהכניס 35.6 מיליון דולר בסוף השבוע הראשון להקרנתו.

## עלילת הסרט
העלילה מתרחשת 20 שנה לאחר הסרט הקודם. בסרט זה לויד, אחד מגיבורי הסרט הקודם, נמצא בבית חולים פסיכיאטרי, מאז שנפרד ממארי, בחורה שאהב. לאחר ביקור אצלו, הבין הארי, חברו של לויד, שלויד התלוצץ איתו במשך 20 שנה. לאחר מכן, השניים הלכו לבית של הארי וגילו שיש להארי בת אבודה. בעקבות זאת יצאו השניים להרפתקה על מנת לחפש את הבת האבודה של הארי.

## צוות השחקנים הראשי

## מוזיקה
את המוזיקה לסרט הלחינו הצמד המוזיקלי-אלקטרוני "אימפריית השמש" ופסקול הסרט כלל רק שלושה שירים של הצמד שנקראים "Alive", "Tonight" ו-"Wandering Star".

### טיפשים בלי הפסקה 2: פסקול הסרט המקורי

## ראו גם
* משתגעים על מרי
* טיפשים בלי הפסקה

## קישורים חיצוניים
* 

* 
* 

## הערות שוליים

קטגוריה:סרטי 2014
קטגוריה:סרטי המשך אמריקאיים
קטגוריה:סרטי קומדיה אמריקאיים
שמחה פרת

**שמחה פרת** (26 בנובמבר 1916 – 1 בינואר 2003) היה דיפלומט ישראלי. כיהן כציר ישראל בדרום אפריקה, שגריר ישראל במקסיקו באוסטרליה ובניו זילנד.

## ביוגרפיה

פרת נולד בעיר רובנו (אז בתחומי האימפריה הרוסית), ועלה לארץ ישראל ב-1926. הוא למד משפטים באוניברסיטת בזל ובאוניברסיטת לונדון, ולאחר מכן חזר לארץ ישראל ועסק בעריכת דין. באוקטובר 1953 הצטרף למשרד החוץ. שירת כקונסול כללי בשיקגו וקונסול כללי בניו יורק. ב-1960 מונה למנהל המחלקה למוסדות בינלאומיים במשרד החוץ. 

ב-1961 מונה לציר הדיפלומטי של ישראל בפרטוריה שבדרום אפריקה. בתום כהונתו ב-1963 צומצמה הנציגות הדיפלומטית הישראלית בדרום אפריקה, בהתאם להחלטת עצרת האו"ם, בשל מדיניות האפרטהייד. ב-1963 מונה לשגריר ישראל במקסיקו. ב-1964 שב לישראל ומונה למנהל מחלקת חבר העמים הבריטי במשרד החוץ. בשנים 1967 עד 1970 שירת כשגריר ישראל באוסטרליה ושגריר לא תושב בניו זילנד. לאחר מכן היה יועץ מדיני לשר החוץ.

בשנים 1973 עד 1975 היה בחופשה ללא תשלום ממשרד החוץ, במהלכה כיהן כמבקר האוניברסיטה העברית בירושלים. בתפקידו האחרון במשרד החוץ עד פרישתו ב-1977 שירת כמנהל בפועל של מחלקה אירופה 1.

בכספי עיזבונו הוקמה קרן מלגות בטכניון וקומה בבניין אמרסון למדעי החיים. כמו כן תרם לבניית בניין בבית הספר הריאלי בחיפה.

## קישורים חיצוניים
* שמחה פרת באתר ההנצחה של משרד החוץ
* כל פרט ופרת, מגזין הטכניון, סתיו 2012

קטגוריה:שגרירי ישראל בדרום אפריקה
קטגוריה:שגרירי ישראל באוסטרליה
קטגוריה:שגרירי ישראל בניו זילנד
קטגוריה:עובדי משרד החוץ
קטגוריה:יהודים הקבורים בהר המנוחות
קטגוריה:שגרירי ישראל במקסיקו
קטגוריה:ישראלים ילידי האימפריה הרוסית
קטגוריה:אנשי העלייה הרביעית
קטגוריה:בוגרי אוניברסיטת בזל
קטגוריה:בוגרי אוניברסיטת לונדון
קטגוריה:ישראלים שנולדו ב-1916
קטגוריה:ישראלים שנפטרו ב-2003
אדם פיש

**אדם פיש** (31 בינואר 1957 - 26 בדצמבר 2014) היה עורך דין ישראלי שעסק בהתנדבות בייצוג בנושאי זכויות אדם, וייסד כמה עמותות בתחום. כיהן כחבר מועצת עיריית חיפה. ממקבלי אות הנשיא למתנדב לשנת 2013.

## ביוגרפיה
ב-1981 קיבל תואר ראשון במשפטים מהאוניברסיטה העברית בירושלים, ובאותה שנה הוסמך לעורך דין מטעם לשכת עורכי הדין בישראל. בנוסף היה בעל תואר שני במשפט בינלאומי פומבי וזכויות אזרח מהאוניברסיטה האמריקאית בוושינגטון די. סי.

בשנות ה-80, כעורך דין צעיר, עבד בסניף חיפה של האגודה לזכויות האזרח בישראל. בין פעולותיו באותה תקופה: הגנה ללא תמורה על כפרים ערביים לא מוכרים ובעיקר הכפר עין חוד שזכה כעבור 15 שנים להכרה; הגנה ללא תשלום שכר טרחה על חופש ההפגנה; פעילות ללא תמורה נגד אלימות משטרתית תחת הכותרת "המשטרה חוקרת את עצמה", שתרמה לבסוף להקמת המחלקה לחקירות שוטרים; הגנה ללא תשלום שכר טרחה, על פעילים פוליטיים ערבים מהגליל נגד צווי ריתוק ומעצרים מנהליים מתוקף צווי חירום, ועוד. הוא נהג לומר: "אני לוקח שכר טרחה גבוה מאלה שיש להם, כדי לעזור לאלה שאין להם", מתוך הסרט של יצחק רובין אדם לכל עת (סרט דוקומנטרי) 2015.

ב-1997 פתח יחד עם רחל בן ארי את משרד עורכי הדין "רחל בן ארי, אדם פיש ושות'" בחיפה, שכלל בשנת 2014 כ-20 עורכי דין.

פיש התמחה במשפט מנהלי, ציבורי, פלילי ומסחרי, ייצג גופים ציבוריים ופרטיים רבים בתחומים אלו, והרצה במסגרות מקצועיות שונות בתחום עיסוקו. עבד גם כמגשר.

היה ממייסדי "המרכז לסיוע משפטי להגנה על זכויות אדם ע"ש השופט חיים כהן", המעניק סיוע משפטי פרו בונו. פיש ייסד גם את "עמותת המשפט בשירות הזקנה", עמותות להגנת הסביבה, ועמותות לקידום זכויות של אנשים עם מוגבלויות. ב-2013 זכה באות הנשיא למתנדב על תרומתו במתן שירותים משפטיים פרו בונו במשך כ-30 שנה לאוכלוסיות חלשות, ובהגנה על זכויות האדם. בנימוקי ועדת הפרס ל"אות הנשיא למתנדב" נכתב: "ההליכים המשפטיים שעו"ד פיש היה מעורב בהם בכל שנות פעילותו שינו את איכות חייהם של מאות אלפים מאזרחי מדינת ישראל".

כיהן כחבר מועצת העיר חיפה.

היה חבר נבחרת הצעירים של ישראל בברידג'.

פיש היה אב לבת אחת.

נפטר במהלך טיול רכיבת אופניים בנגב, בגיל 57.

במאי 2021 נחנכה לזכרו כיכר זכויות האדם בחיפה, בצומת כביש נחל הגיבורים ורחוב אבן גבירול.

## לקריאה נוספת
* הערך "אדם פיש" בלקסיקון **החיפאים**, אישים ודמויות בחיפה, מאת ד"ר שי חורב, דוכיפת הוצאה לאור, עמ' 289, 2018, חיפה.

## קישורים חיצוניים
* הסרט "אדם לכל עת" בבימויו של יצחק רובין, סרט דוקומנטרי 2015.
* אדם פיש, באתר משרד עורכי הדין רחל בן ארי, אדם פיש ושות'
* יואב איתיאל, עורך הדין אדם פיש מצא את מותו ברכיבה על אופניים במדבר, "מגזין המושבות", 26 בדצמבר 2014
* 
* חיפה החופשית, על פעילות אדם פיש באגודה לזכויות האזרח בשנות השמונים והתשעים, 27 בדצמבר 2014
* 

## הערות שוליים

קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:בוגרי בית הספר למשפטים באמריקן יוניברסיטי
קטגוריה:פעילי האגודה לזכויות האזרח
קטגוריה:מעוטרי אות הנשיא להתנדבות
קטגוריה:חברי מועצת העיר חיפה
קטגוריה:אחוזת שמואל: אישים
קטגוריה:ישראלים שנולדו ב-1957
קטגוריה:ישראלים שנפטרו ב-2014
גשר ביג דם

**גשר ביג דם** (באנגלית: **Big Dam Bridge**; השם הרשמי: **גשר הולכי הרגל והאופניים של מחוז פולאסקי** (**Pulaski County Pedestrian and Bicycle Bridge**)) הוא גשר להולכי רגל ואופניים הנטוי על פני נהר ארקנסו במדינת ארקנסו שבארצות הברית. הוא מחבר בין הערים ליטל רוק שמדרומו ונורת' ליטל רוק שמצפונו. רוחבו הוא 4 מטרים ואורכו 1,288 מטרים, וככזה הוא גשר הולכי הרגל הארוך ביותר בצפון אמריקה.

## המבנה
אורך קטע הגשר המתנשא מעל הנהר הוא 1,055 מטרים, ורמפות העלייה אליו מהוות את יתרת אורכו. חלקו המרכזי נשען על גבי מבנה סכר ותא השיט מארי (Murray) שעל הנהר. הגשר נטוי בגובה של 9.1 מטרים מעל הסכר ו-27 מטרים מעל הנהר. הוא מקשר בין הפארקים העירוניים המצויים ליד שני קצותיו, וכולם יחד מהווים אתר למרוצים ולמרוצי אופניים שונים. לאורכו מצויות שמונה מרפסות תצפית.

עלות הקמת הגשר הגיעה ל-12.8 מיליון דולר. הוא נחנך ב-30 בספטמבר 2006.

למקימי הגשר הוענקו מדליות רבות וביניהן מטעם מנהל הכבישים המהירים הפדרלי ומטעם אגודת מהנדסי התאורה בארצות הברית (עבור תאורת ה-LED שהותקנה בחלקו המרכזי).

## קישורים חיצוניים

* 
* תיאור הגשר, באתר Haw Creek

## הערות שוליים

ביג דם
ביג דם
קטגוריה:ליטל רוק
האוניברסיטה הפתוחה הלאומית ע"ש אינדירה גנדי

**האוניברסיטה הפתוחה הלאומית על-שם אינדירה גנדי** (הינדית: इंदिरा गाँधी राष्ट्रीय मुक्त विश्वविद्यालय; ראשי תיבות: IGNOU - Indira Gandhi National Open University), היא אוניברסיטה לאומית המאפשרת למידה מרחוק, ומרכזה ממוקם בניו דלהי, הודו. היא קרויה על שם ראש ממשלת הודו לשעבר, אינדירה גנדי. היא נחשבת לאוניברסיטה הגדולה בעולם, עם יותר מ-3 מיליון סטודנטים.

האוניברסיטה הוקמה ב-1985 בתקציב של כ-20 מיליארד רופי הודי, לאחר שהפרלמנט ההודי העביר את חוק IGNOU. היא הוקמה במטרה להנגיש את הלימודים הגבוהים לחלקים נרחבים באוכלוסייה ולשכבות חלשות ומרוחקות, במתכונת של אוניברסיטה פתוחה. האוניברסיטה מנוהלת על ידי ממשלת הודו.

תחילה הציעה האוניברסיטה רק שני מסלולי לימוד, לתואר בניהול ובלמידה מרחוק, ולמדו בה כ-4,000 סטודנטים. כיום היא מציעה 228 מסלולי לימוד ב-21 מחלקות, וכוללת רשת של 67 מרכזי לימוד אזוריים, 2,667 מרכזים תומכי למידה, ו-29 מוסדות לימוד שותפים ברחבי העולם. עובדים בה 810 חברי סגל, 574 אנשי צוות אקדמי ו-33,212 יועצי לימודים.

## קישורים חיצוניים
* 

## הערות שוליים

קטגוריה:הודו: אוניברסיטאות ומכללות
כלב ים מזוקן

**כלב ים מזוקן** (שם מדעי: *Erignathus barbatus*) הוא מין של כלב ים בינוני והיחיד בסוג *Erignathus*, המצוי באזור האוקיינוס הארקטי. לכלב ים זה שפם גדול ועשיר המגיע עד ללסת התחתונה ומשווה לה צורת זקן, מה שנתן לו את שמו.

הם ניזונים ממבחר יצורים החיים על קרקעית האוקיינוס, כמו דיונונים, צדפות ודגים והשפם שלהם עוזר להם לגשש אחרי הטרף. הבוגרים נוטים שלא לצלול לעומק של יותר מ-300 מ', אך הצעירים יכולים לצלול עד עומק 450 מ', לאזורים הרבה יותר עמוקים.

הם עצמם נטרפים על ידי דובי הקוטב, אורקה ולעיתים נדירות גם ניבתנים יטרפו גורים. הם גם ניצודים על ידי שבטי האינואיטים של החופים הארקטיים, אשר צדים את כלבי הים גם בשביל שומנם ועורם הקשה, ממנו הם מייצרים נעליים, שוטים, רתמות לכלבי השלג ולבניית סירות, סירת Umiak ובקיץ גם אוהלים.

יש לכלב ים זה שני תת-מינים, אך הם אינם נתמכים על ידי נתונים מולקולריים ויש מדענים המערערים על קיומם:
**Erignathus barbatus barbatus*
**Erignathus barbatus nautica*

## מאפיינים
כלב הים המזוקן מגיע לאורך 2.1-2.7 מ' ולמשקל 200-430 ק"ג. הנקבות גדולות מהזכרים.

לכלב ים זה סנפירים מרובעים, וזיפי שפם עבים ומרובים הגולשים עד ללסתו התחתונה. צבעם של הבוגרים הם אפרפר-חום ומאחורה יותר כהים, עם כמה כתמים על הגב ולעיתים רחוקות יש להם גם כתמים כהים על צידי הגוף. לעיתים הפנים והצוואר בצבעי חום אדמדמים. הגורים לעומתם, נולדים בצבעי אפור-חום ומנוקדים בכתמים לבנים על גבם וראשם. תכולת השומן בגוף שלהם מגיעה ל-30 עד 40%.

כלב ים זה וכלבי הים הנזירים הם היחידים בכלבי הים בהם לנקבה 2 פטמות.

## רבייה
הנקבות ממליטות באביב (באזור אפריל-מאי) על קרחונים צפים בימים רדודים, גורים שמשקלם 30-40 ק"ג. הגורים צוללים לראשונה כמה שעות מלידתם ונעשים מיומנים במהירות. האמהות מטפלות בגורים 18-24 יום עד גמילתם, אז הגורים שוקלים בערך 100 ק"ג.


Bearded Seal.jpg
Bartrobbe 3-2002.jpg
Bartrobbe 1-2002.jpg


## קישורים חיצוניים

* 

## הערות שוליים

קטגוריה:בעלי חיים שתוארו ב-1777
קטגוריה:טקסונים שתוארו בידי יוהאן כריסטיאן ארקסלבן
קטגוריה:כלבי ים
קטגוריה:האזור הארקטי: יונקים
קטגוריה:יונקים יחידים בסוגם
קטגוריה:גרינלנד: יונקים
קטגוריה:סיביר: יונקים
קטגוריה:מגה-פאונה של האוקיינוס הארקטי
מסדר לאופולד

**מסדר לאופולד** (בצרפתית:** L'ordre de Léopold**; בפלמית **Leopoldsorde**) הוא העיטור החשוב ביותר בבלגיה. הוא מוענק, הן לאזרחי בלגיה והן לזרים, כהוקרה לתרומה אזרחית או צבאית יוצאת מגדר הרגיל. המסדר נוסד ב-1832 ונקרא על שם לאופולד מלכה הראשון של בלגיה.

סמלו של המסדר הוא צלב מלטזי ופניו מצופים אמייל לבן. באמצע הצלב מדליון ובו אריה על רקע שחור, ובהיקפו טבעת באמייל אדום ועליה הכתובת "באחדות כוחנו" בצרפתית ובפלמית. מעל הצלב כתר. מתחת לכתר זוג חרבות צלובות לאנשי צבא וזוג עוגנים לאנשי צי.

## דרגות העיטור
לעיטור חמש דרגות:

100pxמפקד עליון (Grand Cordon).

100pxקצין גבוה

100pxמפקד

100pxקצין

100pxאביר

## בין מקבלי העיטור
### מפקד עליון (Grand Cordon)
* נפוליאון השלישי
* יוליאנה, מלכת הולנד.
* עבאס חלמי השני
* עלי בן חוסיין מחיג'אז
* אסטריד, נסיכת בלגיה
* אסמאעיל פאשא, ח'דיו מצרים. 
* וינסטון צ'רצ'יל.
* פרדיננד פוש- מצביא צרפתי במלחמת העולם הראשונה.
* פואד הראשון מלך מצרים.
* טריה הלונן, נשיאת פינלנד.
* מסטיסלב רוסטרופוביץ', מנצח.
* סיריקיט קיטיאקון, מלכת תאילנד.
* יוסיפ ברוז טיטו, מנהיג יוגוסלבי.
* יאן סמאטס, מדינאי דרום אפריקני.
* ואירה ויקה-פרייברגה, נשיאת לטביה.
* דווייט אייזנהאואר, נשיא ארצות הברית, ממשחררי בלגיה במלחמת העולם השנייה.
### קצינים גבוהים
* ולדיסלב שיקורסקי, מנהיג צבאי ופוליטי פולני.
* הנרי יוז וילסון, מצביא ופוליטיקאי בריטי.
### מפקדים
* קרל פון בילוב, מצביא גרמני במלחמת העולם הראשונה.
* ז'אן-בטיסט פרן, פיזיקאי צרפתי, זוכה פרס נובל לפיזיקה 1926.
* ז'ורז' תיירי ד'ארז'נלייה אדמירל צרפתי.
* אבי פרימור, דיפלומט ישראלי.

### קצינים
* שארל אזנבור. 
* אוטו האן, כימאי גרמני, זוכה פרס נובל.
* ג'ון מיינרד קיינס, כלכלן בריטי.
* ג'ורג' פטון, מצביא אמריקני. ממשחררי בלגיה במלחמת העולם השנייה.
* ארתור רובינשטיין, פסנתרן יהודי.
* מרגריט יורסנאר, סופרת צרפתייה ילידת בלגיה.
* אנרי פנטין-לאטור, צייר צרפתי

### אבירים
* לורנס אלמה-טדמה, צייר הולנדי/בריטי.
* מרלן דיטריך, שחקנית גרמניה.
* צ'ארלס לינדברג, טייס אמריקני.
* ז'אן-פול בלמונדו, שחקן צרפתי.
* ניקולא סרקוזי, נשיא צרפת.

## קישורים חיצוניים

קטגוריה:אותות ועיטורים אזרחיים
קטגוריה:עיטורי צלב
קטגוריה:בלגיה: תרבות
פבריקטור

**פבריקטור** (**Phabricator**) היא תוכנה חופשית למעקב אחר באגים – תקלות במערכות תוכנה או חומרה.

פבריקטור פותחה על ידי אוון פריסטלי (Evan Priestley) ככלי פנימי לבדיקת באגים בפייסבוק. בהמשך עזב פריסטלי את פייסבוק והחל לפתח את התוכנה תחת רישיון חופשי ובאופן עצמאי.

בדצמבר 2014 קרן ויקימדיה חדלה להשתמש בבאגזילה והחלה להשתמש בפבריקטור לצורך בדיקה ודיווח על באגים במערכת מדיה-ויקי.

## ראו גם
* באגזילה

## קישורים חיצוניים

* 

* פבריקטור של ויקימדיה

## הערות שוליים

קטגוריה:תוכנה חופשית
קטגוריה:בדיקות תוכנה
קטגוריה:תוכנות שהושקו ב-2010
קטגוריה:ויקי
קבוצת אינטרקונטיננטל

250px|ממוזער|שמאל|סמל קבוצת אינטרקונטיננטל 2017–2021
**קבוצת אינטרקונטיננטל** (באנגלית: **InterContinental Hotels Group PLC**-קבוצת המלונאות אינטרקונטיננטל), היא רשת המלונאות הרביעית בגודלה בעולם. החברה, שמרכזה בוינדזור, ברקשייר, הממלכה המאוחדת, מפעילה (נכון לשנת 2025) כ-6,845 בתי מלון שבהם יותר מ-1,010,756 חדרים וסוויטות ביותר מ-100 מדינות ברחבי העולם.

מלונות קבוצת אינטרקונטיננטל פועלים תחת מספר מותגי מלונאות ידועים אשר הגדול והמוכר ביניהם הוא הולידיי אין. כ-85% ממלונות הקבוצה פועלים באמצעות הסכמי זכיינות והשאר מנוהלים ישירות על ידה. הרשת מחזיקה בבעלותה באופן ישיר בעשרה בתי מלון בלבד.

## היסטוריה
מקורה של רשת מלונות אינטרקונטיננטל במבשלת בירה בשם "בס" (Bass Brewery) שהוקמה בשנת 1777 בעיירה הבריטית ברטון שעל הטרנט. בשנת 1876 הפך המשולש האדום, סמל המבשלה, לסימן הרשום הראשון שהוכר בבריטניה. בשנת 1989 הוגבל על פי החוק הבריטי מספר הפאבים שיכול להיות בבעלותה של מבשלה אחת, ומבשלת בס החלה לפעול להרחבת רשת המלונאות הקטנה שהחזיקה בבעלותה. בשנת 1990 רכשה את רשת הולידי אין ונכנסה לפעילות בשוק של צפון אמריקה.

בשנת 1946 הקימה חברת התעופה האמריקנית "פן אמריקן" את רשת מלונות אינטרקונטיננטל ופתחה את המלון הראשון שלה בברזיל. בשנת 1981 נמכרה רשת אינטרקונטיננטל לחברה הבריטית "גרנד מטרופוליטן". אולם, הבריטים העדיפו למקד את פעילותם בעסקי הליבה של מזון מהיר, רכשו את חברת ברגר קינג ומכרו בשנת 1988 את רשת המלונאות לחברה יפנית.

בשנת 1998 נמכרה הרשת שוב. הפעם מכרו אותה היפנים למבשלת בס הבריטית אשר שילבה אותה ברשת המלונאות הולידיי אין שבבעלותה. בשנת 2000 חיסלה חברת בס את פעילות המבשלה הוותיקה שלה ומכרה גם את המותג הוותיק בן 223 השנים. במקביל שינתה את שמה לחברת "שש היבשות".
בשנת 2003 התפצלה חברת שש היבשות לשתי חברות. האחת עוסקת בניהול רשת הפאבים הרביעית בגודלה בבריטניה, וחברת אינטרקונטיננטל התרכזה בעסקי המלונאות תחת שם חדש "קבוצת מלונות אינטרקונטיננטל". בשנת 2005 נמכרה פעילות המשקאות הקלים, וקבוצת אינטרקונטיננטל חזרה להתרכז בעסקי תחום המלונאות בלבד.

## פעילות
קבוצת אינטרקונטיננטל עוסקת בניהול מלונות הנמצאים בבעלות אחרים, באמצעות זכיינות בתמורה למותג הבינלאומי שלה. החברה נמנעת מעיסוק בנכסי הנדל"ן המלונאיים עצמם, ומתרכזת בתחומי התפעול והשיווק של שירותי האירוח בלבד. זאת לאחר שמכרה בהדרגה את מבני בתי המלון שהיו בבעלותה למשקיעים שונים.

בין מותגי המלונאות הידועים הפועלים בקבוצה ניתן למצוא את מלונות "הולידיי אין", "קראון פלאזה", "אינטרקונטיננטל" ואחרים.

נכון לשנת 2025, קבוצת המלונאות אינטרקונטיננטל מעסיקה כ-375,000 עובדים ברחבי העולם. בשנת 2024 הסתכמו הכנסות החברה ב-2.3 מיליארד דולר והרווח הנקי עמד על 1.1 מיליארד דולר. מניות החברה נסחרות בבורסות של לונדון וניו יורק.

### בישראל
פעילות הרשת בישראל מתנהלת במרכזי התיירות והעסקים המובילים:
*בים המלח, אילת, חיפה, ירושלים, ותל אביב (2) פועלים מלונות במותג קראון פלאזה על ידי חברת מלונות אפריקה ישראל כזכיינית של קבוצת אינטרקונטיננטל.
*בתל אביב פועל מלון במותג אינטרקונטיננטל, ובירושלים מלון בהקמה
*ברמת גן פועל מלון במותג אינדיגו
* פעילות הולידיי אין בישראל
* Six Senses בשחרות

בעבר הפעילה גם את מלון אואסיס בקזינו יריחו, ואת מלון שבע הקשתות שבהר הזיתים בירושלים.

## קישורים חיצוניים

* 

* 

## הערות שוליים

קטגוריה:חברות בריטיות
קטגוריה:רשתות בתי מלון
אינטרקונטיננטל
אינטרקונטיננטל
שמורת ערבת עברונה

**שמורת ערבת עַבְרוֹנָה** או **מלחת עַבְרוֹנָה** היא שמורת טבע שנמצאת כ-15 ק"מ צפונית לעיר אילת. זוהי המלחה הגדולה ביותר משלוש המלחות של הערבה הדרומית.
מלחות נוספות הן: קע א-סעידין (צפונית ליהל, רובה המכריע בתחום ירדן), מלחת יטבתה, מלחת עברונה ומלחת אילת, המנוקזת כיום למפרץ אילת.

## מיקום
שמורת ערבת עברונה משתרעת בין הר עמרם השחור- ממערב, הר אדום -ממזרח ומדרום לה - שטחי חקלאות.

השמורה נמצאת כ-15 ק"מ צפונית לעיר אילת. חלקה העיקרי של השמורה נמצא מזרחית לכביש הערבה, לאורך גבול ירדן. השמורה כוללת גם שטחים ממערב לכביש 90, השומרים על אגן הניקוז של נחל עברונה, גבעות צפרה ומישור הסחף במוצא נחל צפונות לערבה.

## חי וצומח בשמורה
בשמורה נמצאת אחת האוכלוסיות הגדולות ביתר של צבי הנגב. חיה זו ניזונה מפירות השיטים. כמו כן, חיים באזור טורפים כמו קרקל, זאב וצבוע.

בשמורה קיים ריכוז גדול של עצי שיטה: שיטה סוככנית ושיטה סלילנית. כמו כן גדלים שם צמחי מלחה אופייניים: ימלוח פגום, הגה מצויה, מלוח קיפח, וכן צמחים אחרים.

בדרום השמורה גדלים דקלי דום. זהו עץ שגדל בעיקר במזרח אפריקה ונדיר מאוד בחופי מזרח סיני, וכאן מגיע לגבול תפוצתו הצפוני ביותר בעולם. בעקבות קידוחי המים בערבה ירד מפלס מי התהום, ולפיכך מושקים הדקלים בטפטפות.

## ארכאולוגיה
שמאל|ממוזער|250px|תעלת מים בעברונה המובילה מהבאר לבריכת האגירה
בדרום השמורה נמצאת חווה חקלאית עתיקה, שבתוכה מערכת פוגארות - בארות שרשרת, מערכת השקיה מאותה תקופה. החווה מתוארכת מהתקופה האיסלאמית הקדומה שמתוארכת לשנת 700 לספירה. בעזרת מערכת הפוגרות זו מובלים מים ממפלס מי תהום דרך מערכת תעלות תת-קרקעית המחוברות בפירים. מערכת זו משתרעת לאורך קילומטרים, עד שמגיעה לפני הקרקע, שם נאגרים המים בבריכה. בחווה, ששטחה היה 2,000 דונם, גודלו תמרים, זיתים, שקדים, אפרסקים, חרובים, חיטה ושעורה. מערכת פוגארות לאו הן מן המערכות הבודדות בארץ שהשתמרו בשלמותם. שני פירים באתר שוחזרו, ונתן לרדת אליהם באמצעות דרגיות. באר עברונה, היבשה כיום, נכללת בשמורת הרי אילת ולא בשמורה זו.

## דליפת הנפט לשמורה

בלילה שבין 3 ו-4 בדצמבר 2014 התרחשה דליפת הנפט בסמוך לשמורה. כחמישה מיליון ליטרים (5,000 קוב) של נפט גולמי דלפו מצינור נפט בקו צינור אילת-אשקלון באזור היישוב באר אורה שבדרום הנגב. הנפט זרם לשמורה וגרם לזיהום חמור באזורה הצפוני. האירוע הוערך על ידי המשרד להגנת הסביבה כאחד האסונות הסביבתיים החמורים שאירעו בישראל. ב-2019 פסק בית המשפט המחוזי באר שבע כי החברה תפצה את הציבור ביותר מ-100 מיליון ש"ח. ב-27 באוקטובר 2020 הודיעה הפרקליטות שהחברה וחמישה עובדים בה יועמדו לדין בכפוף לשימוע.

## ראו גם
*עברונה

## קישורים חיצוניים

* שמורת ערבת עברונה באתר טבע ונופים בישראל.
* 

## הערות שוליים

קטגוריה:הערבה: שמורות טבע
קרב האולימפוס

**קרב האולימפוס** (באנגלית: **The Battle of Olympus**), שהופץ ביפן במקור כ-**אולימפוס נו טטקאי** (オ リ ュ ン ポ ス の 戦 い?), הוא משחק פלטפורמה, פעולה והרפתקאות שיצא לאור ב-1988. המשחק פותח על ידי אינפיניטי (Infinity) והופץ על ידי ברודרבנד (Brøderbund) למערכת נינטנדו (NES).
יש גם גרסת גיימבוי של המשחק שיצאה ב-1993. גרסה זו פותחה על ידי רדיקל אנטרטיינמנט (Radical Entertainment) והופצה על ידי אימג'ניר באופן בלעדי באירופה.

## תיאור המשחק
[ממוזער|260px|[צילום מסך מהמשחק *קרב האולימפוס*]]
כשהוא דומה מאוד לפרק השני בסדרת משחקי האגדה של זלדה, *קרב האולימפוס* מתרחש ביוון העתיקה אשר נמצאת תחת שלטון טרור של האדס, אל השאול ושליטו האפל של העולם התחתון.

הלן, אהובתו של אורפאוס, נחטפת על ידי האדס שמחזיק אותה בשבי. מפה של יוון העתיקה מראה מבוכים שונים וערי מדינה מיוון העתיקה שעל השחקן לבקר במסעו. חרבות, מגינים, וגבישים מספקים כוח התקפי והגנתי לשחקן. שלושה שברים של אהבה, בצורת לבבות, פזורים ברחבי המשחק כדי להזכיר לאורפאוס את אהובתו הלן. האדס שולט בטרטרוס, שם חיים נתיניו החזקים ביותר לצדו.

במהלך מסעו, על אורפאוס להפגש עם האלים האולימפיים ולהשיג את טובתם, החל מזאוס, אבי האלים האולימפיים, שמעודד את האלים האחרים להעניק כוחות לאורפאוס. כוחות אלה באים לידי ביטוי בצורת נשק, מגן, וציוד מיוחד אחר כגון נבל, אשר מזמין את פגסוס, הסוס המעופף, שלוקח את אורפאוס למקומות רחוקים. ככל שהמשחק מתקדם, שחקנים נחשפים לצורות שונות של כלי נשק משודרגים. השחקן מתחיל עם מחבט עץ בסיסי. מאוחר יותר, מקבל השחקן פריטים כגון מטה השומר, אשר מסוגל להקרין את האש, חרב הנימפה והחרב האלוהית המסוגלת להקרין ברק. במהלך המשחק, אוסף השחקן כמה פריטים המוזכרים במיתולוגיה היוונית כגון הנבל של אפולו, החרב של הפייסטוס, המטה של פרומתאוס והסנדלים של הרמס.

המשחק כולל מפגשים עם יצורים מיתולוגיים כמו השור, למיה, קיקלופ, הידרה, קנטאור, טאלוס, המינוטאורוס, מדוזה, קרברוס, ציפורי סטימפליה, סלמנדרה, האריה מנמאה, וגם הרפיה. על השחקן להילחם בדרכו עמוק אל תוך השאול, להביס את האדס ולבסוף להציל את הלן.

### האלים האולימפיים המופיעים במשחק
* זאוס - אדון האלים
* פוסידון - אל הים
* ארס - אל המלחמה
* הפייסטוס - אל הנפחים, המלאכה, האש וחרשי הברזל
* אפרודיטה - אלת היופי והאהבה
* אתנה - אלת החוכמה, הניצחון, האמנות והצדק
* הרמס - אל העושר והמזל הטוב
* אפולו - אל השמש והאור
* ארטמיס - אלת הירח והציד
* האדס - אל השאול והמתים

### דמויות ויצורים מיתולוגיים המופיעים במשחק

### כלי נשק וציוד

## קישורים חיצוניים
*''מדריך לקרב האולימפוס'' - StrategyWiki
*''קרב האולימפוס'' - MobyGames
*''RPG Classics'' shrine
*''Mike's RPG Center''

## הערות שוליים

קטגוריה:משחקי גיים בוי
קטגוריה:משחקי NES
קטגוריה:משחקי וידאו משנת 1988
קטגוריה:נינטנדו
קטגוריה:משחקים המבוססים על המיתולוגיה היוונית
קטגוריה:משחקי פלטפורמות ממוחשבים
קטגוריה:משחקי וידאו שפותחו ביפן
אוקטן (אלקאן)

שמאל|ממוזער|250px|האיזומר 2,2,4 טרי מתילפנטאן (2,2,4-Trimethylpentane) המשמש כסטנדרט - מספר אוקטן 100
**אוקטן** הוא אלקאן המכיל 8 אטומי פחמן, נוסחתו הכימית C8H18, בדומה לאלקאנים קצרים אחרים החומר נדיף ודליק מאוד.

לאוקטן איזומרים רבים הנבדלים זה מזה במיקום הסתעפויות בשרשרת הפחמימנית. אחד האיזומרים: 2,2,4 טרימתיל פנטאן משמש כאחד הסטנדרטים בקביעת מספר האוקטן של דלקים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלקאנים
צוקי סטנס

**צוקי סטנס** (דנית **Stevns Klint**) הם צוקים עשויים בעיקר מאבן גיר וקירטון לבנים, המשתרעים לאורך חוף הים הבלטי בדרום-מזרחו של האי שלן, בדנמרק. חשיבותם הגאולוגית של הצוקים היא בכך, שהם מהווים דוגמה טובה לשרידים מרצועת הכחדת קרטיקון-שלישון (Cretaceous–Paleogene boundary), ובשנת 2014 הכריז עליהם ארגון אונסק"ו כאתר מורשת עולמית.

## גאולוגיה
250px|ממוזער|מראה בצוקי סטנס
אורכם של הצוקים הוא 15 ק"מ והם מתנשאים עד לגובה של 41 מטרים. הצוקים נחלקים לשני חלקים, שביניהם מפרידה רצועת חוף באורך של כ-250 מטרים, ובה מחצבה ומזח טעינה. בשטחו של האתר שוכנים צוקי אבן גיר העשירים במאובנים, מנהרות שנחפרו בידי אדם ומחצבות. כל אלה חושפים שרידים מרצועת המעבר מהקרטיקון אל השלישון, לפני כ-65 מיליון שנה, במקביל לאירוע ההכחדה ההמונית שנגרם כתוצאה מפגיעת מטאוריט בכדור הארץ ויצירת מכתש צ'יקשולוב במקסיקו.

אירוע פגיעת המטאוריט הותיר חתימה סטרטיגפית בדמות רצועה אדומה ובה תכולה גבוהה של אירידיום. מעל רצועה זו נראית רצועת חרסית המייצגת תקופת דעיכה בפעילות הביולוגית על פני כדור הארץ. עוביה של רצועה זו מגיע בדרך כלל לכ-10 ס"מ, אך בנקודה בודדת בחלקם הצפוני של הצוקים היא מגיעה לעובי של כ-30 ס"מ. רצועה זו מייצגת תקופה, בה נכחדו יותר ממחצית המינים שהתקיימו על פני כדור הארץ, ובהם גם הדינוזאורים. השכבות הנראות בבירור, שוכנות מתחת למבלט סלעי, והן חוצצות בין הקירטון הרך מהקרטיקון לגיר הקשה מהשלישון. השכבות שוכנות כחמישה מטרים מתחת לפני הים בצידם הדרומי של הצוקים, וכ-35 מטרים מעליו בצידם הצפוני.

הקירטון מתקופת הקרטיקון (מתחת לרצועות האירידיום והחרסית) עשיר במאובנים ומעיד על עושר בבעלי חיים ימיים. אלה כוללים למעלה מ-450 מינים של מקרו-מאובנים ומאות מינים של נאנו ומיקרו-מאובנים. לעומתם אבן הגיר מהשלישון (מעל הרצועה) עשירה בחיטחבים ובצור שחור בלבד. בשל כך נחשבים הצוקים לעדות חשובה לביסוס תאוריית האסטרואיד, כגורם להכחדת קרטיקון-שלישון, והם שימשו, יחד עם שני אתרים נוספים, בגיבושה של תאוריה זו בידי לואיס אלוורז ואחרים בראשית שנות ה-80 של המאה ה-20.

## ביולוגיה
האתר שוכן בנתיב חשוב של נדידת ציפורים בין סקנדינביה לבין דרום אירופה ואפריקה. עם בעלי החיים החיים במקום נמנים לטאת החולות, שבעה מיני עטלפים, שני מיני סלמנדריים, מספר מיני דו-חיים ו-22 מיני פרפרים.

## אתרים
סמוך לצוקים שוכנת "מצודת סטנס" (Stevnsfortet) אשר נבנתה בשנים 1950-1953 ונותרה פעילה עד שנת 2000. היא נפתחה לציבור ב-1 ביולי 2008 והאתר זכה לשם "מוזיאון המלחמה הקרה" (Koldkrigsmuseum). במקום מוצגים ציוד צבאי ומערכת מחילות תת-קרקעיות באורך כולל של 1,600 מטרים. במחילות שכנו מטות פיקודיים, אזורי מגורים, בית חולים, קפלה ומחסני תחמושת. עוד שוכן במקום בית סוהר לבני נוער בני 15 עד 17 שנים.

על הצוקים ניצבים שני מגדלורים השוכנים מצפון למצודת סטנס. הראשון הוקם בשנים 1816-1818 ויצא מפעולה עם הקמת מגדלור חדש. המגדלור החדש נבנה בשנים 1877-1878 והיה פעיל עד שנת 2002.

## ראו גם
*הכחדת קרטיקון-שלישון

## קישורים חיצוניים

* אתר מוזיאון סטנס
* אתר מוזיאון המלחמה הקרה

מרכז|800px|ממוזער|הצוקים ומגדלור סטנס החדש מכיוון הים: רצועות האירידיום והחרסית הכהות, שנוצרו בעקבות פגיעת המטאוריט בכדור הארץ לפני כ-65 מיליון שנה, נראות בבירור מתחת למבלט במסלע

קטגוריה:דנמרק: גאולוגיה
WDIA

**WDIA** היא תחנת רדיו המשדרת מממפיס, טנסי. הייתה זו תחנת הרדיו הראשונה בארצות הברית שכוונה לקהל אפרו אמריקאי. מוטו התחנה הוא "The Heart and Soul of Memphis" ("הלב והנשמה של ממפיס").

התחנה נוסדה ב-7 ביוני 1947 על ידי ג'ון פפר ודיק פרגוסון, שניהם לבנים, שידרה תוכניות מוזיקליות בסגנונות קאנטרי ופופ, ולא זכתה להצלחה רבה. באוקטובר 1948 החלה התחנה לשדר רצועת מוזיקת גוספל יומית בשם *Tan Town Jubilee* בהגשת העיתונאי נט די. ויליאמס, שהיה גם מורה בבית ספר תיכון. הייתה זו התוכנית הראשונה בארצות הברית שיועדה לקהל אפרו-אמריקאי. התחנה הוסיפה עוד רצועות שידור המיועדות לקהל אפרו-אמריקאי ותוך שנה הייתה לתחנה במקום השני מבחינת הרייטינג באזור ממפיס. עם הפיכתה לתחנה "שחורה" שכל שידוריה מיועדים לקהל אפרו-אמריקאי הגיעה למקום הראשון. מוזיקאי בלוז החלו להגיע לממפיס על מנת להופיע בתוכניות וכך השתלבו בתחנה בי בי קינג הצעיר, רופוס תומאס ורבים אחרים.

ב-1954 זכתה התחנה ברישיון להגדיל את הספק משדר ה-AM שלה ל-50,000 ואט וכך הגיעו שידוריה לאזור הדלתא של מיסיסיפי ולכ-10% מהאכלוסיה האפרו-אמריקאית בארצות הברית. בין מאזיני התחנה המסורים נמנו גם לבנים רבים, בהם אלביס פרסלי, שאף הופיע בנשף גיוס תרומות של התחנה ב-1956. התחנה יצרה סגנון שידור בו המגיש מתפקד כ-DJ. במהלך השנים נוספו לבלוז ולגוספל גם רית'ם אנד בלוז, מוזיקת נשמה והיפ הופ.

בשנת 1954 נוסדה על ידי התחנה ובמימון מפרסמיה, קרן הרצון הטוב (Goodwill Fund). בראשית דרכה מימנה הקרן הסעות של תלמידים שחורים נכים לבתי-ספר ובהמשך התרחבו מפעליה להענקת מלגות, הקמת מועדוני נוער ומעונות יום לב לקהילות בממפיס וסביבתה.

סרטם של ריצ'רד פירס ורוברט גורדון (בהפקת מרטין סקורסזה) *The road to memphis* עוסק בהיסטוריה של התחנה והשפעתה

## קישורים חיצוניים

* 

* אתר האינטרנט של התחנה
* להאזנה ישירה
* חגיגות 65 שנה לתחנה
* Radio Center: A Landmark of American Music
* רשומת תחנת רדיו בארצות הברית

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טנסי
קטגוריה:תחנות רדיו
קטגוריה:מוזיקה שחורה
סרוצק

**סרוצק** (בפולנית: **Serock**; ביידיש **סעראצק**) היא עיר קטנה על גדתו הצפונית של אגם זגרז, במחוז לגיונובו שבפרובינציית מזוביה בפולין, כ-40 קילומטר צפונית לוורשה. נכון לשנת 2013 מונה אוכלוסיית העיר 4,109 תושבים.

## תולדות היישוב
סרוצק נזכרת לראשונה בשנת 1065, במסמך מהמנזר הבנדיקטיני שבעיר מוגילנו. בשנת 1417 הוענקו לסרוצק זכויות עיר, ובמחצית השנייה של המאה ה-15 התפתחה העיר, בשל מיקומה על דרך המסחר שבין מזוביה ורוסיה. שגשוגה של העיר נקטע באמצע המאה ה-17, כתוצאה מפלישת האימפריה השוודית לאזור.

בחלוקת פולין השלישית, בשנת 1795, נכללה העיר בתחום פרוסיה, ובשנת 1815 נכללה בתחום פולין הקונגרסאית.

## יהודי היישוב
יהודים בודדים ישבו בעיר מהמאה ה-17, אך קהילה יהודית של ממש התקיימה בה רק מראשית המאה ה-19, אז הוקם בה בית כנסת. מסוף המאה ה-19 היוו היהודים רוב בקרב תושבי העיר, והם נטלו חלק מרכזי בפיתוחה הכלכלי.

לאחר מלחמת העולם הראשונה פרעו ביהודי העיר החיילים הפולנים שנכנסו אליה, ובתקופה הקצרה שבה העיר נכבשה בידי הצבא האדום במהלך המלחמה הפולנית-סובייטית, בשנת 1920, התעמרו החיילים הרוסים ביהודיה.

בין מלחמות העולם השתקמה הקהילה שבעיר בסיוע ארגוני עזרה הדדית ויוצאי העיר בארצות הברית, ונמנו בה 2,641 יהודים, כמחצית מתושביה. בתקופה זו התקיימה בעיר פעילות של אגודת ישראל ושל המפלגות הציוניות. בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות כלפיהם מצד שכניהם הפולנים, שכללו חרם על עסקיהם והשחתה של בית הכנסת המקומי.

### בשואה
בתחילת מלחמת העולם השנייה הגיעו לעיר פליטים יהודים מיישובי הסביבה, וב-5 בספטמבר 1939 הופצצה העיר בידי הגרמנים, באופן שגרם למות עשרות יהודים בה. בעקבות ההפצצה, נמלטו מהעיר יהודים רבים.

עם כניסת הגרמנים לעיר, ב-9 בספטמבר 1939, החלו אלו בשוד רכוש יהודיה. למחרת, ריכזו הגרמנים באלימות רבה את יהודי העיר בכיכר השוק בה, ושם הופרדו הנשים והילדים מהגברים. כ-300 גברים נלקחו לבית הכנסת המקומי, ושם הוחזקו ארבעה ימים, תוך התעללות בהם ורצח חלקם. לאחר מכן רוכזו קרוב ל-150 יהודים, והועברו לפולטוסק, וממנה אולצו לרוץ כ-30 ק"מ עד צ'חאנוב, תוך ירי בנחשלים.

בהמשך השנה, הוטלו על יהודי העיר הנותרים סכומי כופר גבוהים, והם נלקחו לעבודות כפייה. ב-5 בדצמבר 1939 לפנות בוקר ריכזו הגרמנים את יהודי העיר בכיכר המרכזית בה, והריצו אותם כ-20 ק"מ עד לנאשיילסק, שם רוכזו בבית הכנסת המקומי, תוך שבוצעו בהם מעשי התעללות, ולאחר שהחולים נרצחו במקום. למחרת בבוקר הריצו הגרמנים את יהודי היישוב לתחנת הרכבת הסמוכה, מרחק של כ-5 ק"מ, תוך הפרדת הורים מילדיהם. בתחנת הרכבת נערך חיפוש על גופם העירום של היהודים, והם נדחסו בקרונות משא אטומים, שפנו תחילה צפונה, ולאחר מכן שבו דרומה. במשך שלושה ימים שהו היהודים בקרונות ללא מזון או שתייה. לבסוף הגיעו הקרונות לביאלא פודולסק וללוקוב, ושם חלקו יהודי העיר את גורל יתר יהודי יישובים אלו.

מכ-3,000 יהודי סרוצק שרדו את השואה בין 100 ל-300 איש, רובם בשטחי ברית המועצות.

## קישורים חיצוניים

* 
* 
* סרוצק באתר מרכז מורשת יהדות פולין
* 
* 

קטגוריה:מזוביה: ערים
קטגוריה:מזוביה: עיירות יהודיות
קטגוריה:שואת יהודי פולין: קהילות
טיסה 8501 של אייר אסיה אינדונזיה

**טיסה 8501 של [[אייר אסיה אינדונזיה]]** (QZ8501/AWQ8501), הייתה טיסה של מטוס איירבוס A320-216 שהמריא מסורביה באינדונזיה לסינגפור ב-28 בדצמבר 2014. הקשר עם הטיסה נותק ויומיים לאחר מכן נמצאו בים שרידי המטוס וגופות. 155 נוסעים ו-7 אנשי צוות נספו באסון. 

הטיסה המריאה מנמל התעופה הבינלאומי ג'ואנדה בסורביה, בשעה 5:35 (שעון מקומי; UTC + 7) והייתה אמורה לנחות בנמל התעופה סינגפור צ'נגי בשעה 08:30 (שעון מקומי; UTC + 8). המטוס היה תחת שליטת מערכת בקרת התנועה האווירית האינדונזית כאשר ביקש הטייס לסטות מנתיב הטיסה המתוכנן בשל תנאי מזג אוויר גרועים. ב-07:24 איבד המטוס קשר עם בקרת התנועה האווירית בעת שהיה מעל ים ג'אווה בין קלימנטן לג'אווה, כשהוא עדיין בתחום השליטה של מערכת בקרת התנועה האווירית האינדונזית. מניתוח מטאורולוגי עלה כי המטוס חצה סערה במהלך הדקות שלפני היעלמותו. לדברי משרד התחבורה האינדונזי לא התקבל אות מצוקה מהמטוס הנעדר.

ב-30 בדצמבר נמצאו שרידי מטוס וגופות בים ג'אווה ובמצר קארימאטה, גורמים רשמיים אישרו שאלו שרידי המטוס שנעלם.

משרד התחבורה של אינדונזיה הודיע שבחקירת ההתרסקות התגלה שהמטוס יצא לדרכו ללא אישור לוח הזמנים של הטיסה. עקב כך הקפיא המשרד את רישיונה של חברת אייר אסיה אינדונזיה לטוס בקו סורבאיה–סינגפור.

## קישורים חיצוניים

* 
* 

## הערות שוליים

קטגוריה:אייר אסיה
קטגוריה:תקריות ואסונות תעופה ב-2014
קטגוריה:תקריות ואסונות תעופה במעורבות מטוסי איירבוס
קטגוריה:תקריות ואסונות תעופה באינדונזיה
קטגוריה:התרסקות כלי טיס באוקיינוס השקט
קטגוריה:ים ג'אווה
קטגוריה:2014 באסיה
סטן ואן גנדי

**סטנלי אלן "סטן" ואן גנדי** (באנגלית **Stanley Alan "Stan" Van Gundy**: נולד ב-26 באוגוסט 1959) הוא מאמן כדורסל אמריקאי. אימן בעברו את קבוצות ליגת ה-NBA מיאמי היט, אורלנדו מג'יק, דטרויט פיסטונס וניו אורלינס פליקנס. בעונת  הוביל את אורלנדו למעמד גמר ה-NBA.

## נעוריו
סטן ואן גנדי נולד באינדיו שבקליפורניה. אביו ביל ואן גנדי היה מאמן כדורסל שאימן את נבחרת אוניברסיטת המדינה של ניו יורק (SUNY). סטן שיחק כרכז תחת שרביטו של אביו ולאחר מכן במסגרת בית ספר תיכון באלהמברה שבקליפורניה. אחיו הצעיר הוא הפרשן ג'ף ואן גנדי, שהיה אף הוא מאמן ב-NBA.

את קריירת האימון החל כעוזר מאמן באוניברסיטת ורמונט, שם אימן שלוש שנים, לאחר מכן היה עוזר מאמן ומאמן ראשי בליגת המכללות כחמש שנים באוניברסיטאות נוספות.

## אימון ב-NBA
### מיאמי היט
את דרכו ב-NBA החל ואן גנדי במיאמי היט בשנת 1995, בתחילה כעוזר לפט ריילי, ומעונת 2003-2004 כמאמן ראשי. כמאמן ראשי הוביל את ההיט למאזן הטוב במזרח ומשום כך היה למאמן הראשון של ההיט שמאמן באולסטאר. הוביל את ההיט לגמר המזרח שם הפסידו לדטרויט פיסטונס, בדצמבר 2005 התפטר מתפקידו כמאמן ראשי, ריילי חזר לאמן וההיט זכו באליפות הראשונה שלהם.

### אורלנדו מג'יק
ב-2007 החל לאמן את אורלנדו מג'יק, כבר בעונתו הראשונה הוביל את המג'יק לאליפות הליגה (המאזן הטוב ביותר במסגרת הליגה הסדירה) עם 56 ניצחונות. בעונת 2008-2009 שיפר את ההישג ל-58 ניצחונות בעונה והוביל את המג'יק לגמר ה-NBA בו הפסידו ללוס אנג'לס לייקרס. ב-2010 אימן בפעם השלישית את נבחרת המזרח באולסטאר והובילה לניצחון.

באפריל 2012 במסגרת מסיבת עיתונאים מסר ואן גנדי הצהרה יוצאת דופן ואמר כי הוא יודע שדווייט הווארד (כוכבה הגדול של הקבוצה) רוצה בפיטוריו. האוורד נכנס לחדר, חיבקו והכחיש את הדברים, אך בחודש מאי של אותה שנה סיים ואן גנדי את דרכו באורלנדו.

### דטרויט פיסטונס
ב-14 במאי 2014 החל לאמן בקבוצת דטרויט פיסטונס, בנוסף להיותו המאמן הוא גם הג'נרל מנג'ר (או נשיא פעולות הכדורסל). ואן גנדי דרש סמכויות נרחבות וחתם על חוזה לחמש שנים. במאי 2018 פוטר ואן גנדי מתפקידיו בדטרויט, לאחר 4 שנים בקבוצה.

### ניו אורלינס פליקנס
ב-21 באוקטובר 2020 החל לאמן בקבוצת ניו אורלינס פליקנס, עימה חתם על חוזה לחמש שנים.

ב-16 ביוני 2021 סיים ואן גנדי את תפקידו כמאמן הקבוצה.

## קישורים חיצוניים

## הערות שוליים

קטגוריה:מאמני כדורסל אמריקאים
קטגוריה:מאמני אורלנדו מג'יק
קטגוריה:מאמני דטרויט פיסטונס
קטגוריה:מאמני מיאמי היט
קטגוריה:מאמני משחק האולסטאר של ה-NBA
קטגוריה:כדורסלני אוניברסיטאות ומכללות בארצות הברית
קטגוריה:מאמני ניו אורלינס פליקנס
קטגוריה:אמריקאים שנולדו ב-1959
וסילי לאונטיף

**וסילי לאונטיף** (ברוסית: **Васи́лий Васи́льевич Лео́нтьев**; ) היה כלכלן יהודי-רוסי-אמריקאי. חתן פרס נובל לכלכלה לשנת 1973 (כזוכה יחיד), בזכות תרומתו לשאלה איך שינויים בסקטור כלכלי אחד משפיעים על סקטור כלכלי אחר. שלושה מתלמידיו זכו אף הם בפרס נובל לכלכלה: פול סמואלסון, רוברט סולו וורנון סמית'.

לאונטיף היה ביקורתי מאוד כלפי הזרם הנאו-קלאסי בכלכלה, וכלכלנים הטרודוקסיים רבים משתמשים בפיתוחים של שיטותיו.

## קורות חיים
וסילי לאונטיף נולד ב-1906 במינכן לאב, שנקרא אף הוא וסילי לאונטיף, שהיה פרופסור לכלכלה ומשפחתו פרובוסלבית, ולאם יהודייה מאודיסה. הוא למד באוניברסיטת סנקט פטרבורג. ב-1925 עזב את רוסיה והמשיך את לימודיו באוניברסיטת הומבולדט בברלין, אצל ורנר זומבארט. לאחר מכן עבד באוניברסיטת קיל, וב-1931 עבר לארצות הברית. במהלך מלחמת העולם השנייה שירת במשרד לשירותים אסטרטגיים. ב-1932 הצטרף לאוניברסיטת הרווארד, ובשנת 1946 קיבל שם תואר פרופסור.

בשנת 1932 נשא לאישה את המשוררת אסטלה מרקס, וב-1936 נולדה בתם היחידה, ד"ר סבטלנה אלפרס , מבקרת אמנות.

## ראו גם

* מודל הקשר-אולין

## קישורים חיצוניים

* 

* 
* פרדוקס לאונטיף, באתר "מעות"
* הערך "ניתוח תשומה-תפוקה", באתר אקו-ויקי

## הערות שוליים

קטגוריה:זוכי פרס נובל לכלכלה
קטגוריה:זוכי פרס נובל יהודים גרמנים
קטגוריה:זוכי פרס נובל יהודים אמריקאים
קטגוריה:זוכי פרס נובל יהודים רוסים
קטגוריה:כלכלנים יהודים רוסים
קטגוריה:כלכלנים יהודים אמריקאים
קטגוריה:כלכלנים יהודים גרמנים
קטגוריה:אנשי המשרד לשירותים אסטרטגיים (OSS)
קטגוריה:בוגרי אוניברסיטת הרווארד
קטגוריה:זוכי מלגת גוגנהיים
קטגוריה:סגל אוניברסיטת ניו יורק
קטגוריה:מדענים שהיגרו לארצות הברית
קטגוריה:מהגרים מברית המועצות לארצות הברית
קטגוריה:בוגרי אוניברסיטת סנקט פטרבורג
קטגוריה:רוסים שנולדו ב-1905
קטגוריה:אמריקאים שנולדו ב-1905
קטגוריה:אמריקאים שנפטרו ב-1999
נובל (מטבע)

שמאל|ממוזער|250px
**נובל** (באנגלית: **Noble**) הוא מטבע זהב אנגלי. הוא היה המטבע הראשון שיוצר בכמויות גדולות, שלא כמו הפני המוזהב והפלורין, שיוצרו מוקדם יותר, למרות שאלו נפצו בכמות הרבה יותר קטנה. המטבע יוצר לראשונה בתקופתו של אדוארד השלישי, מלך אנגליה, בשנים 1344–1346.

לנובל נוצרו גם מטבעות בעלי שווי מופחת של חצי נובל ורבע נובל, שיוצרו אף הם בכמויות גדולות והיו פופולריים.

ערכו של הנובל היה שישה שילינג ושמונה פני. משקלו השתנה מעט בכל הוצאה מחודשת, כדי לשמור על ערכו, עד שנת 1464, בה עלה שוויו. ב-1465 יצאה גרסה חדשה שלו, בשם אנג'ל, מטבע שהפך לפופולרי במקומו בשנים הבאות.

## קישורים חיצוניים

קטגוריה:מטבעות זהב
קטגוריה:אנגליה: היסטוריה
גביע דייוויס 1960

**[[גביע דייוויס]] 1960** הייתה התחרות ה-49 במניין מאז ייסוד התחרות.

מחזיקי הגביע היו נציגי אוסטרליה ומשחק הגמר נערך בסידני, אוסטרליה. לתחרות נרשמו 40 נבחרות שחולקו ל-3 בתים: "בית אמריקה", "בית אירופה" ו"בית המזרח". בין מנצחי הבתים נערכו משחקים על הזכות להתמודד עם מחזיקת הגביע על התואר.

המשחק על התואר נערך ב-26–28 בדצמבר 1960 בסידני, אוסטרליה. לראשונה מאז שנת 1937 משחק הגמר לא היה התמודדות של נבחרת אוסטרליה נגד נבחרת ארצות הברית על התואר. המשחק נערך בין אוסטרליה לבין איטליה והסתיים בניצחון אוסטרליה עם התוצאה 1:4. בכך נבחרת אוסטרליה זכתה בתואר בפעם ה-16 בסך הכל.

## משחקי פלייאוף
### בית אמריקה
הבית כלל 6 קבוצות, כולל ניו זילנד, שאורגנו לתת-הבית הצפוני ותת-הבית הדרומי.

### בית אירופה
הבית כלל 27 קבוצות, כולל ארגנטינה, ברזיל, צ'ילה, מצרים, דרום אפריקה וישראל. לאחר משחקים מוקדמים החלו משחקי רבע הגמר.

### בית המזרח
הבית כלל 6 נבחרות.

### משחקים בין מנצחי הבתים
המשחקים נערכו במהלך נובמבר-דצמבר 1960 באוסטרליה.

### משחק על התואר

## ישראל בגביע דייוויס
בשנת 1960 נבחרת ישראל שובצה בבית אירופה ושיחקה נגד נבחרת צ'ילה. כמו בשנת 1959 המשחק של גביע דייוויס נערך בתל אביב.

זו הייתה התחרות האחרונה בה השתתף אריה אבידן-וייס, שהיה חלק מהנבחרת מאז שנת 1949.

## קישורים חיצוניים
* נתונים על התחרות

קטגוריה:תחרויות טניס ב-1960
1960
1960
1960
1960
1960
1960
1960
1960
1960
1960
1960
1960
1960
1960
1960
1960
יהודית אוריין

**יהודית אוריין** (נולדה בשנת 1935) היא עיתונאית, מבקרת ספרות וקולנוע, יועצת לשונית ולקטורית ישראלית, לשעבר מורה.

## ביוגרפיה
יהודית אוריין נולדה בשנת 1935 בחיפה, בתם היחידה של שרה לבית יעקובוביץ' ומאיר אוריין, סופר וחוקר ספרות תורנית וחסידות ופעיל ציבור חיפאי. גדלה בחיפה בבית דתי-חסידי. בהמשך חייה נטשה את הדת.

למדה באוניברסיטה העברית ובאוניברסיטת תל אביב. במשך למעלה מ-20 שנה לימדה בבית ספר תיכון פילוסופיה, ספרות ולשון. במשך שנים רבות הייתה מבקרת קולנוע בשבועון "לאשה" מבית ידיעות אחרונות. כחברה במערכת "ידיעות אחרונות" כתבה ביקורות תרבות, ספרות, תיאטרון וקולנוע. כיום משמשת אוריין לקטור בהוצאת משכל, מבקרת ספרות ויועצת מדעית בענייני לשון.

הייתה נשואה ליעקב בן-הרצל, ולשניים בן. מאז סוף שנות ה-70 נשואה בשלישית, לאיתן אבניאון, מנכ"ל הסנה ומנכ"ל בנק הפועלים לשעבר, ובימים אלה בעל הוצאת הספרים איתאב, המתמחה בהוצאת מילון ספיר, לקסיקונים ותזאורוסים.

בשנת 1967 עברה שינוי בהשקפת עולמה ונעשתה שמאלנית, היא תומכת בפינוי התנחלויות ובהפלות ומתנגדת לפמיניזם.

## ספריה
* **שדות זרים: סיפורת מתורגמת 1975–1980**, תל אביב: הקיבוץ המאוחד, תשמ"ב 1982. (קובץ מסות על ספרות כללית)
* **6 סיפורים שרירותיים ורומן**, תל אביב: זמורה-ביתן ("עמודים לספרות עברית"), תשנ"ו 1995.
* **כל יום רביעי**, תל אביב: משכל, 2001. (קובץ סיפורים והשקפות על אנשים ועל החיים; רשימות שפורסמו בעיתון ידיעות אחרונות)

## קישורים חיצוניים
* 

* 
* 
* פרסומיה של יהודית אוריין בספרייה הלאומית

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:מבקרות קולנוע ישראליות
קטגוריה:מורות לספרות עברית
קטגוריה:מורים לספרות עברית
קטגוריה:עיתונאיות ישראליות
קטגוריה:עיתונאים ישראלים
קטגוריה:יוצאות בשאלה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1935
קטגוריה:ישראלים שנולדו ב-1935
גבעות גורל

**גבעות גורל** הן שטח הררי בנגב, צפונית לבאר שבע, דרומית ללהבים ולכביש 310, מזרחית לכביש 40 ומערבית ללקייה. חלק משטח הגבעות מוכרז כשמורת טבע "להב דרום". האזור משמש את צה"ל לאימוני ניווטים.

## גאוגרפיה ומידע כללי

גבעות גורל הן חלק מרכס גבעות להב. חלק משטח הגבעות הוכרז כשמורת טבע. שמן של הגבעות הוא ככל הנראה שיבוש עברי של שמו של הכפר הבדואי טֻוֵויל אַבּוּ גֵ'רְוַאל (בעברית: שלוחת אבו ג'רוואל) שנהרס מספר פעמים בשטחן של גבעות גורל.

גובהן של גבעות גורל נע בין 300 ל-500 מטרים מעל פני הים. הן תחומות בין יער להב שבצפון, לקייה ויישובים בדואים נוספים במזרח, יער דודאים במערב ובאר שבע ובקעת באר שבע בדרום. בין הגבעות נמצאים ערוצי הנחלים כרכור, דודאים, בְּתָרִים, פֶחַר ועַלֶקֶת. בתחומן של הגבעות גדלים מיני פרחים וצמחים רבים.

על גבעה 503, נמצאים שרידיה של מצודת פחר, מצודה ישראלית, המתוארכת למאה ה-9 לפנה"ס, והייתה הדרומית ביותר מבין מערכת המצודות הישראליות שנמצאו מתקופה זו. כ-300 מטר מזרחית למצודה נמצאת הגבוהה בגבעות שגובהה 506 מטר.

בנייתם של הכביש המהיר בין צומת גורל ומחלף חטיבת הנגב ושל שכונת רמות הצפונית של באר שבע, כמו גם רעיית הצאן של הבדואים, הביאו לכך שהטבע בשטח ניכר מהגבעות נפגע, ומיני הצמחים שבהן נמצאים בסכנת הכחדה.

## כשטח אימונים

גובהן היחסית נמוך, והעובדה שאינן תלולות, הביאה לכך שצה"ל עורך אימוני ניווט בגבעות אלו. דרגת הקושי של הניווט בגבעות אלו בינונית-נמוכה. פני הקרקע הסלעיים, האגנים הברורים והניצבים שיוצרים הנחלים, קווי התבליט הבהירים יחסית ומיעוט התכסית הופכים את השטח לנוח ללימודי ניווט והתמצאות בשטח מדברי.
750px|ממוזער|מרכז|מראה פנורמי מנ.ג. 506

## קישורים חיצוניים

*

גורל
קטגוריה:ניווט
קטגוריה:הנגב: הרים
קטגוריה:ישראל: רכסי הרים
המספיק לעובדי השם

**המספיק לעובדי השם** (מערבית יהודית: **"כתאב אלכפאיה אלעאבדין"**) הוא ספר הלכה והשקפה יהודי, שנכתב על ידי רבי אברהם בן הרמב"ם במצרים. בידינו מצויים רק שני מדורים מתוך כעשרה שהכיל הספר כולו, וקטעים נוספים.

## על הספר
לשון החיבור המקורית היא ערבית, והוא הכיל ארבעה חלקים, כל אחד מהם מחולק למדורים שונים, סך מניינם עולה לכעשרה.
רוב הספר אבד, מלבד שני מדורים ומלבד קטעים רבים נוספים שנתפרסמו בחלקם, מהם ניתן להסיק על אופיו של הספר.

באחת מאיגרותיו תיאר רבי אברהם את הספר: 

בספר התמקד ראב"ם בנושאים שיש בהם עניין מעשי לבני דורו, ובמיזוג השקפה עם הלכה. בספר באה לידי ביטוי נטייתו של ראב"ם לעבודה בסגנון הדומה לסופיות, אותה העריך. בחלקו האחרון של הספר יש עידוד לסגפנות, פרישות וניסיון לקרבה מיסטית אל אלוהים.

## מבנה הספר
לחיבור קדמה הקדמה ובה שבעה פרקים. אפשר עם זאת שהיא נכללת בחלקו הראשון של הספר.
* החלק הראשון, דן כפי הנראה באמונה, בחשיבות לימוד התורה ובהלכות שבת ויום טוב. נראה שהמאמר על הדרשות ועל האגדות של רבי אברהם בן הרמב"ם מקורו בחלק זה.
* החלק השני עוסק בעבודת הבורא. המדור השני מחלק זה, העוסק בעיקר בהלכות תפילה, וכן בהלכות תפילין, מזוזה, ציצית, ברכות, נדרים והרחקה משקר נשתמר בידינו.
* החלק השלישי דן בעניינים שבין אדם לחברו, כגון דיני ממונות, צדקה ונישואים. קטע מחלק זה העוסק בצדקה פורסם על ידי הרב ניסים סבתו.
* החלק הרביעי מיועד לחסיד הרוצה לעשות מעבר לחובותיו הבסיסיות וחפץ בקרבה לאלוהים. המדור השני מתוך החלק הרביעי נשתמר, והוא המדור התשיעי מכלל הספר. המדור עוסק במאפייני ההלכה, במידות הטובות ובהכוונת כל כוחות הנפש לתכלית הנעלה.

## לקריאה נוספת
* דוד יוסף, **מבוא לספר 'המספיק לעובדי ה' ' ואופי החיבור**, בתוך: קובץ בית אהרון וישראל, שנה מ גיליון ב (רלו), כסלו-טבת תשפ"ה
* 
* רבי אברהם בן הרמב"ם, **המספיק לעובדי השם**, תורגם על ידי חכם יוסף דורי, עם שיפורי תרגום רבים על ידי הרב שמואל מילר והרב יעקב וינסלברג. הוצאת פלדהיים תשכ"ה
* Paul B. Fenton, "Review of Dana’s Edition of Abraham Maimuni’s Kifâyat al-’âbidîn," **Jewish Quarterly Review**, vol. 82, no. 1-2 (July-October 1991): 194-206
* נסים דנה (עורך), **ספר המספיק לעובדי השם**, מהדורה שנייה, אוניברסיטת בר-אילן.

## קישורים חיצוניים
* 
* 
* כרמיאל כהן, על אודות ספר: 'המספיק לעובדי השם', **מעליות** כה.
* תגית מאמרים אודות רבי אברהם בן הרמב"ם וספרו המספיק לעובדי השם זמינים לצפייה באתר ספריית אסיף.

## הערות שוליים

קטגוריה:ספרות יהודית של ימי הביניים
קטגוריה:פילוסופיה יהודית
קטגוריה:ספרי מחשבת ישראל
קטגוריה:ספרי המאה ה-13
קטגוריה:יצירות בערבית יהודית
מערכת לניהול למידה

**מערכת לניהול למידה** (באנגלית: Learning Management System; ובר"ת: **LMS**) היא תוכנה לניהול, תיעוד, מעקב, דיווח, אוטומציה והעברה של קורסים חינוכיים, תוכניות הדרכה או תוכניות למידה ופיתוח. מערכת לניהול למידה מאפשרת רישום לומדים, מעקב אחר התקדמות בלמידה, ביצוע מטלות ומעקב ציונים. מערכות ניהול הלמידה נוצרה ישירות מהתפתחות הלמידה המתקושבת. הן התמודדו עם גידול מסיבי בשימוש עקב הגידול בלמידה מרחוק במהלך מגפת הקורונה.

## מטרה
מערכת לניהול למידה (LMS) היא סביבה ממוחשבת, אשר נותנת מענה לכל הפעילויות המנהליות הקשורות בתהליכי למידה או הדרכה. כל מערכת לניהול למידה טיפוסית מנהלת מסד נתונים ומערכת הרשאות של לומדים ופרופילים. היא מאפשרת קטלוג של קורסים, מרכזת ומעבדת את תוצאות הלמידה באמצעות מבחנים או מטלות ומספקת דוחות לדרג המנהל את ההדרכה. מעקב אחר תוצאות הלמידה וריכוזן אל מערכת אחת הוא כלי לצורך הערכת הידע בארגון וניצול טוב יותר של הידע של העובדים מחד, והשלמת פערים הקיימים בידע מאידך. מערכות ניהול ידע משולבות במוסדות חינוך והשכלה גבוהה וכן בחברות מסחריות ומאפשרות לארגון להיות ארגון-לומד.

מערכות לניהול למידה המספקות כלים ליצירת יחידות לימוד (מחוללים), ניהול כיתות, ניהול ידע ברמות שונות, ניהול פערי ידע והסמכות, התאמה מדויקת של ידע לשולחן העבודה של הלומד הבודד, ניהול חניכה, כלים מקוונים (צ'אטים ודומיהם), קהיליות למידה ועוד. המערכת יכולה להכיל גם אוסף של בנק מבחנים המאפשר לבדוק את רמת הידע של הלומד ולזהות את פערי הידע. בהתאם לפערי הידע, הלומד יקבל תכנים מותאים באמצעות לומדה או כלים אחרים.

## פונקציונליות של המערכת
*ניהול משתמשים וקורסים - פיתוח קורסים, רישום לומדים, מעקב אחר ההתקדמות במטלות הקורס, הבחנות ועוד.
*שימוש באמצעי לימוד מגוונים (סרטונים, קובצי שמע, קובצי טקסט, קורסים מקוונים, לימוד בקבוצות ועוד)
*ניהול למידה סינכרונית ואסינכרונית
* הפקת דוחות והערכה ומשוב ללומדים ולמרצים
* אנליטקות למידה - כלים ומנגנונים שמטרתם לאפשר הבנה ושיפור תהליכי הוראה ולמידה
* ניהול משאבים

## יתרונות וחסרונות מערכות לניהול למידה
1. יתרונות מערכות לניהול למידה
* היא כלי חיוני בקורס המקוון לצורך ארגון המידע ההערכתי, התמודדות עם עומס נתונים ותוצרים ותמונת מצב עדכנית אודות התקדמות הלומדים ותכנון ההוראה.
* מסייעת לחיזוק הקשר האישי בין המנחה ללומדים, עידוד לעמידה בלוחות זמנים.
* עם הדרכה מתאימה, מקדמת תהליכי הערכה חלופית ומעצבת.

2. חסרנות מערכת לניהול למידה
* שימוש יתר בפריטי הערכה סגורים, כגון: מבחנים רבי ברירה.
* זניחת היבטים של הכוונה עצמית בלמידה, בשל התלות במנחה.
* למידה שיתופית מופחתת מהרצוי בשל חוסר האפשרות לראות את התוצרים של העמיתים והשיח אודותיהם.
## ראו גם
* e-learning
* למידה מקוונת
* Moodle

## לקריאה נוספת

* LMS Data - The First Year Update (2014). Retrieved November 26, 2014, from http://edutechnica.com/2014/09/23/lms-data-the-first-year-update/
* 

* אייל, ל' ובוכניק, ד' (2011). יחסי הגומלין בין מערכת טכנולוגית לניהול תוכן ולמידה (LCMS). מתוך: ספר כנס צ'ייס למחקרי טכנולוגיות למידה 2011 : האדם הלומד בעידן הטכנולוגי. י' עשת-אלקלעי, א' כספי, ס' עדן, נ' גרי, י' יאיר (עורכים), רעננה: האוניברסיטה הפתוחה. עמ' 22–30.

## הערות שוליים

קטגוריה:למידה
קטגוריה:מערכות מידע